ไทยสมุทรประกันชีวิต ถอนฟ้องล้มละลาย N-PARK แล้ว
ไทยสมุทรประกันชีวิต ถอนฟ้องล้มละลาย N-PARK หลังจ่ายหนี้ครอบ 200 ล้านบาท
16 ก.พ. 2553

ไทยสมุทรประกันชีวิต ถอนฟ้องล้มละลาย N-PARK หลังจ่ายหนี้ครอบ 200 ล้านบาท
บริษัท แนเชอรัล พาร์ค  (N-PARK) แจ้งตลาดหลักทรัพย์ฯ ว่า ตามที่บริษัท ได้ทำสัญญาประนีประนอมยอมความกับบริษัท ไทยสมุทรประกันชีวิต  โดยบริษัทจะชำระเงินจำนวน 200 ล้านบาท เป็นงวดๆ ภายในวันที่ 15 ต.ค. 2552 ซึ่งต่อมาเมื่อวันที่ 14 ต.ค. 2552 บริษัทชำระเงินจำนวน 200 ล้านบาท ครบถ้วนตามข้อตกลงในสัญญาประนีประนอมยอมความให้แก่ไทยสมุทรแล้ว  บริษัทขอแจ้งความคืบหน้าในคดีต่างๆ ที่เกี่ยวข้องกับไทยสมุทรว่า ในวันนี้ไทยสมุทรได้ยื่นคำร้องขอถอนอุทธรณ์คดีล้มละลายของศาลล้มละลายกลาง ซึ่งอยู่ระหว่างการพิจารณาของศาลฎีกา เป็นที่เรียบร้อยแล้ว